Wilberforce Kisamba Mugerwa

Wilberforce Kisamba Mugerwa, era Wilberforce Kisamba-Mugerwa, (5 ogwomusanvu1945- 7 ogwolubereberye 2021) yali munnayuganda omukugu mu by’enfuna  by’obulimi, munnabyabufuzi era muyivu, eyaweereza nga ssentebe w’ekitongole kya Uganda  ekiwagira ensimbi entonotono ''Microfinance Support Center", kkampuni ya gavumenti eyatandikibwawo mu 2001, eddukanya enteekateeka z’okuwola ssente entonotono mu Uganda, nga ziweebwa ssente okuva mu banka yenkulakulana ya Afirika ,eyobusiraamu,ne  gavumenti ya Uganda .  Amangu ddala nga tannatuuka ku kifo kye ekyasembayo, okumala emyaka kkumi wakati wa 2008 ne 2018, yaweereza nga ssentebe w’ekitongole ekivunaanyizibwa ku nteekateeka z’eggwanga ekya Uganda .  

 Ensibuko n’obuyigirize 
Mugerwa yazaalibwa nga 5 ogwomusanvu  1945, mu ssaza ly’e Bamunanika, mu Disitulikiti y’e Luwero, mu kitundu kya Buganda  . Yasomera mu ssomero lya Muyembe Tree Nursery School e Bamunanika, n’eddirirwa Wampeewo Junior Primary School. Oluvannyuma yakyusibwa n’agenda mu ssomero lya Mukono Bishop’s Senior Secondary School gye yamalira emisomo gye egya siniya eyookuna. Oluvannyuma yamaliriza emisomo gye egya siniya eyoomukaga ku Kololo High School e Kololo, Kampala, n’atikkirwa dipulooma ya siniya . 

Mu 1968 Mugerwa yayingira mu kiseera ekyo eyali eyitibwa Makerere College, kati Makerere yunivasite, eya gavumenti esinga obukadde n'obunene mu Uganda  . Ekitundu kye yalonda okusoma kyali kya byanfuna eby'obyobulimi . Yafuna diguli esooka eya sayansi , n’eddirirwa diguli eyokubiri   mu ssomo lino. Oluvannyuma yaweebwa diguli eyokusatu mu ssomo lye limu, nga nayo  eva  Makerere. 

 Omulimu 
Oluvannyuma lwa diguli esooka, Mugerwa yeegatta ku bakozi ba gavumenti mu Uganda. Okutandika mu 1971, yaweereza ng’omukungu omukulu mu by’obulimi mu buvanjuba bwa  Mengo, mu bugwanjuba bwa  Uganda. Oluvannyuma yakuzibwa n’afuulibwa omukugu omukulu muby'enfuna by'ebyobulimi  mu ssaza lyonna. 

Mu 1980, yayingira ebyobufuzi bya Uganda eby’okulonda, n’aweerezayo okutuusa lwe yalekulira mu 2004, bwe yakkiriza omulimu mu kitongole ky’ensi yonna ekinoonyereza ku nkola y’emmere (IFPRI), nga Dayirekita w’ekitongole ekipya ekya IFPRI, International Service for National Agricultural Research (ISNAR), ekisangibwa mu Addis Ababa, Ethiopia. 

Mu 2008, yalondebwa okuba Ssentebe w’ekitongole ekivunanyizibwa ku kutegeka eggwanga ekya Uganda,  ekifo kye yakuuma okumala emyaka kkumi egyaddirira. Bwe yali eyo, yavunaanyizibwa ku kuteekawo enteekateeka ya Uganda Vision 2040 n’enteekateeka z’enkulaakulana y’eggwanga ebbiri, (NDP I ne NDP II). 

 Omulimu gw’ebyobufuzi 
Mu 1980, Mugerwa yavuganya ku  bubaka bwa  palamenti , ku tikiti y’ebyobufuzi eya Democratic Party (Uganda), okukiikirira Luweero bukiika kkono buvanjuba . Empaka ezo yaziwangula, wadde nga yakubwa amasasi mu mukono mu lumu ku nkungaana ze eza kampeyini. Yaweereza ekisanja kye (1980–1985). Ekibiina kya National Resistance Movement bwe kyatwala gavumenti mu 1986, Kisamba Mugerwa yakola bulungi nga ssentebe wa Local Council 5 eyasooka okulondebwa ku Disitulikiti y’e Luweero (1986–1991). Olwo n'alondebwa ng'omubaka wa Palamenti ng'akiikirira essaza lya Bamunanika , okutandika mu 1991. 

Mu bbanga ly'emyaka13 okuva mu 1991 okutuuka mu 2004, Kisamba Mugerwa yaweereza ng'omubaka  wa kabineti ya Uganda, ku mitendera egy'enjawulo, omuli nga Minisita atalina Portfolio mu ofiisi ya Ssaabaminisita, Minisita w'eggwanga ow'ebyensimbi n'okuteekateeka ebyenfuna, era nga Minisita w'ebyobulimi, amakolero g'ebisolo, n'obuvubi. Yalekulira okutwala omulimu gw'ensi yonna ebweru wa Uganda mu 2004. 

 Ebirala by’olina okulowoozaako 
Mugerwa yaliko omukugu omuyambi  mukunonyereza  mukitongole kya Makerere ekikola kukunonyereza ku mbeera z'abantu , ku yunivasite e Makerere, mu Kampala. Mu kiseera we yafiira yali Cansala wa Ndejje University, yunivasite ey’obwannannyini ey’Abakristaayo ng’esangibwa mu Disitulikiti y’e Luweero; disitulikiti  ey’ewaabwe. Yalina ffaamu y’ebyobulimi ebitabuddwamu eby’obusuubuzi (ebirime n’ebisolo by’awaka) ku kyalo Kikonda, gombolola ye Bamunanika    mu Disitulikiti y’e Luweero, mu kitundu kya Buganda ekiri mu  Uganda.  

 Okufa 
Mugerwa yafa olw'ebizibu ebyava mu COVID-19 mu ddwaliro lya Mulago National Referral Hospital nga 7 ogw'olubereberye mu 2021, mu kiseera kyekirwadde kya COVID-19 mu Uganda .   

 Laba ne 

 Cabinet of Uganda – Ugandan ministry cabinet
 Parliament of Uganda – Unicameral legislature of Uganda
 Luweero Triangle

 Ebijulizo 

 Ebiyungo eby’ebweru 

 NPA Elabye Kisamba Mugerwa Mu Sitayiro Nga 13 ogwomunaana  2018.
 Empisa Embi Ensimbi N’okukulembeza Ebikosa Enkula Ya Uganda – Kisamba Mugerwa Okuva nga 21 ogwomusanvu mu 2018.